Felvidék.ma

Istentisztelet Bach korálok éneklésével Hanván
2025-03-23 11:00 (Europe/Budapest)
A Bach Mindenkinek Fesztivál idén 11. alkalommal kerül megrendezésre. A zeneszerző születésnapjának környékén bő két héten át a Kárpát-medence 250 településén többszáz eseménnyel és több tízezres várható látogatószámmal, ezt követően pedig további koncertekkel viszi tovább misszióját az egész esztendő során a fesztivál.
Fesztivál

MCC Rimaszombatban - Robert C. Castel biztonságpolitikai szakértő előadása
2025-03-27 17:30
Az MCC Felvidék meghívására Rimaszombatba látogat Robert C. Castel biztonságpolitikai szakértő.

MIKOR? 2025. március 27. (CSÜTÖRTÖK), 17:30HOL? Csillagház, Daxner utca 489/36, 979 01 Rimaszombat

Változhatnak-e a háborús konfliktusok Trump új ciklusa alatt? Milyen globális következményeket szülhet a világrend átalakulása? Lehet-e béke a Szentföldön?

Az új geopolitikai erőviszonyok új konfliktusokat szülnek. A gazdasági erőforrások, a politikai befolyás és az ideológiai irányítás megszerzése iránti vágy globális következményekkel járhat. Ezek a konfliktusok nemcsak a harctereken, hanem a gazdaságban és politikában is átrendezhetik az erőviszonyokat. Ez az új hatalmi verseny nem csupán területekért folyik, hanem a jövő alakításáért.

Az új rend egyelőre még formálódik, és a tét hatalmas: a globális hatalom újraosztása.
Ezekről a folyamatokról fogunk beszélgetni Robert C. Castellel a rimaszombati Csillagházban.

Az esemény ezúttal is ingyenes, de regisztrációhoz kötött, amely az alábbi linken érhető el: https://regisztracio.mcc.hu/…/a-vilagrendszervaltas…

Minden érdeklődőt szeretettel várnak!

Andersen-éjszaka és meséi a rimaszombati könyvtárban
2025-03-28 15:00
A nap folyamán az olvasói regisztráció ingyenes.

E-kerékpárral az ezeréves vármegyékben
2025-03-30 08:00
Ha szeretsz tekerni és felfedezni, akkor ne habozz, és jelentkezz Te is egy kalandos elektromos kerékpártúrára!• 60 km tekerés• Karaszkó temploma• Kiéte temploma• Derencsényi barlangok
Korhatár: 14+ év
Bővebb információk: https://drive.google.com/…/1K_o5t5RQtID5…/view…
Jelentkezz még ma: https://form.jotform.com/…/e-kerkprral-az-ezer-ves…

Madárfelismerő kurzus a Gömör-Kishonti Múzeumban
2025-04-02 16:00
A Gömör-Kishonti Múzeum MADÁRFELISMERŐ ALAPKURZUSt indít április hónap folyamán a következő időpontokban:
2025.04.02 – ÉJSZAKAI MADARAK2025.04.09 – VÁROSI ÉNEKESEK2025.04.23 – MEZEI ÉS RÉTI MADARAK2025.04.30 – VÍZI ÉS ERDEI MADARAK
Szeretettek várják az érdeklődőket az adott időpontokban a Gömör-Kishonti Múzeumba, kezdés minden alkalommal 16.00 órakor./Belépő: 2 €/

Vadkerti Imre - Akusztik koncert Feleden
2025-04-04 18:00
Feleden április 4-én Vadkerti Imre – Akusztik koncertet tartanak 18 órai kezdettel a Művelődési Központ nagytermében.
Jegyek foglalása és vásárlása az Infocentrumban és a Nosztalgia Étteremben is lehetséges.
https://www.jesenske.sk/udalosti-v-obci/kalendar-akcii/vadkerti-imre-akusztik-1058_143sk.html

ELMARAD - Tavaszi bál Rimaszombatban
2025-04-05 18:00
Április 5-én kerül megrendezésre a Rimaszombati ICS újabb fergeteges mulatsága, a Tavaszi Bál!A jegyek 25€-ért, kedvezménnyel pedig 23€-ért lesznek elérhetőek. Az ár tartalmazza a vacsorát, az aperitifet és 1 db tombolajegyet.A belépők megvásárolhatók a rimaszombati Tompa Mihály Könyvesboltban, ahol ne felejtsétek el jelezni, kivel szeretnétek egy asztalhoz ülni.
https://www.facebook.com/events/1260646525036860/

Kitelepítettek emléknapja Balogtamásiban
2025-04-11 16:00
A Rákóczi Szövetség Balogvölgyi Helyi Szervezete 2025. április 11-én, pénteken, 16.00 órakor Balogtamásiban, a Kitelepítettek emlékkövénél tartja a koszorúzási megemlékezést.
A megemlékezést követően szeretettel várják az emlékműsorra a kultúrházban, amelyet a
📖 Csemadok Nagybalogi Alapszervezete mellett működőGyöngyösi István Irodalmi Kör„Elindultam szép hazámból”című irodalmi összeállítása, valamint a
📖 Bátkai Remény Idősebb Generáció Klub polgári társulás„Szemelvények Mács József: Az elcsatolt vagon” kisregényéből
című előadása tesz emlékezetessé.

A rendezvény a Rákóczi Szövetség anyagi támogatásával valósul meg.

Díszítsük fel együtt a tojásfát! Ajnácskőn
2025-04-12 16:00
Idén is szeretettel invitálja a Csemadok Ajnácskői Alapszervezete az érdeklődőket a közös húsvéti készülődésre! Készítsetek saját kezűleg hímestojásokat, tavaszi díszeket, majd gyertek el velünk díszíteni. Mikor? 2025. április 12. (szombat) 16:00 Hol? a templom melletti kopjafánálVárjuk együtt a tavaszt, díszítsük fel együtt a tojásfát, hogy húsvéti hangulatot varázsoljunk községünkben!

Agapé Rimaszombatban
2025-04-15 16:00

Nagypénteki keresztút a füleki várban
2025-04-18 09:00

A Föld napja Détérben
2025-04-22 10:00
Összefogásra buzdítanak Détérben április 22-én.

Múzeumok éjszakája Rimaszombatban
2025-04-23 08:00 - 17:00
🇭🇺 ❗️ Figyelem ❗️ ne szalasszák el!
2️⃣0️⃣2️⃣5️⃣ .május 1️⃣7️⃣.
ez a DÁTUMOT mindeképp írják be a naptárukba 📅 😉
Szeretettel hívnak mindekit
🌘⭐️🌝 MÚZEUMOK ÉS GALÉRIÁK ÉJSZAKÁJA ✨🌒🌙
című rendezvény XXI.évfolyamára.
A rendezvény keretein belül két új kiállítást nyitnak meg:
🐎 A KAGÁN LOVAS
📯 ÜDVÖZLET RIMASZOMBATBÓL
Valamint a délután és est folyamán gazdag programmal készülnek:
🎭 bábelőadás gyermekeknek
🎼 hagyományos mongol zene
🇮🇳 indiai táncok bemutatója
👊 harcművészeti bemutató
🔦 zseblámpás tárlatvezetés
A látogatókat a múzeumudvarban 🏛️ kézműves vásár, a gyermekeket kézműves műhelyek várják.
Zriaďovateľ múzea – Banskobystrický samosprávny kraj / A múzeum fenntartója – A Besztercebányai Önkormányzati Kerület

Társasjátékozás a rimaszombati könyvtárban
2025-04-24 13:30
Szerettek társasjátékozni? 📣 A Matej Hrebenda Könyvtár Gyermek- és Ifjúsági Irodalom Osztályának „Tizenharmadik szobájában” minden csütörtökön 13.30-tól társasjátékoznak. ♟🎲🧩
Menjetek barátokkal, vagy akár egyedül is – saját kedvenc játékot is vihettek, és együtt játszhattok!
A részvétel feltétele az érvényes olvasójegy. 😉
Várnak benneteket egy OFFLINE MARATONRA, tele szórakoztató játékokkal! 😍

Mács József Égig érő palatábla című könyvének bemutatója Bátkában
2025-04-25 18:00
A könyvbemutatóra a Csemadok Bátkai Alapszervezetének a rendezésében kerül sor április 25-én.

Nyitott nap a rimaszombati Gólyavár Óvodában
2025-04-29 09:00

Ügyes kezek - foglalkozás a rimaszombati könyvtárban
2025-04-29 14:00
Az április 29-i téma a tavaszi virágok lesznek.

Szeleczky Zita emlékezete – című kamarakiállítás Miskolcon
2025-04-29 15:00
110 éve született Szeleczky ZitaA B.-A.-Z. Megyei Honismereti Egyesület, Nekézseny Község Önkormányzata és a II. Rákóczi Ferenc Könyvtár tisztelettel meghívja az érdeklődőket az Egy küzdelmes élet – Szeleczky Zita emlékezete – című kamarakiállítás ünnepélyes megnyitójára, melyben a színművésznő életét bemutató tablók mellett válogatást láthatnak a nekézsenyi Szeleczky Zita Emlékház anyagából.A kiállítás a könyvtár nyitvatartási idejében május 16-ig látogatható.

Borkóstoló a Csillagházban
2025-04-29 18:00 | Csillagház
Az egri borvidéket mutatja be Sike Tamás Rimaszombatban 2025. április 29-én.

Májusfaállítás Bátkában
2025-04-30 17:00
Bátkában április 30-án 17.00 órától lesz a májusfaállítás.

Kicsinyek táncháza Rozsnyón
2025-04-30 18:00
Mindenkit várnak sok szeretettel ÁPRILIS 30-án (szerdán délután) ROZSNYÓRA,a Májusfa állításra és a Kicsinyek táncházába.
100 gyermek lesz viseletben… Így ünnepelik idén a Népviselet Napját.
„Szeretettel várunk mindenkit 15:30-ra a VISELETES MENETBE a Városi Hivatal elé, majd 16:00-ra a MÁJUSFA ÁLLÍTÁSRA a főtérre és az azt követő fellépésünkre” – írta Icso Valéria.

Lampionos felvonulás Tornalján
2025-04-30 20:00

Détéri majális
2025-05-01 10:00
A program a détéri közparkban valósul meg május 1-én 10.00 órától.

Rimaszombati Városnapok
2025-05-02 15:00
A RIMASZOMBATI VÁROSNAPOKRA
RIMASZOMBAT VÁROSA
SZERETETTEL MEGHÍVJA ÖNT
2025.május 2.-3.

PROGRAM
Május 2. péntek:
15:00 Városdíj 2025: a Városi Képviselő-testület ünnepi ülése a Gömör-Kishonti
Művelődési Központban
Fő tér:
háziasszonyok: Jarka Lajgútová és Polgári Marika
10:00 A Városnapok ünnepélyes megnyitója a Fő téren
10:15 Gyerekek a városnak: az óvodák, alapiskolák és a Művészeti Alapiskola
tanulóinak fellépése
12:30 SEWTO a tornaklub táncos fellépése
13:00 Čisté duše tánciskola
14:00 A Bluetrend zenekar megemlékezése a The Shadows zenekarról
15:00 A Relax Szabadidőközpontba járó gyerekek és fiatalok bemutatója
16:30 Az AT Band zenekar fellépése
17:30 Pintácsi Viki énekesnő fellépése
19:00 A Dominika Titková & Friends formáció fellépése
20:30 A Nocadeň zenekar fellépése
Május 3. szombat:
10:00 A város a gyerekeknek: Telka Strýka Baltazára
11:30 A Južný wietor zenekar fellépése
13:00 A Rimaszombati Tánczenekar / TORS fellépése

Kísérőrendezvény:
Május 2.-3. Tavaszi vásár

Gömöri vándorbölcsősök találkozója Gömörpéterfalán
2025-05-03 14:00
Immár ötödik éve, hogy Gömörben útjára indult a Vándorbölcső! Ebből az alkalomból egy nyílt, mindenki számára nyitott családi napot szervezünk, amelyre szeretettel várunk minden kedves családot május 3-án, a Magyar Közösségi Ház udvarán.
A színes programok mellett ünnepélyesen átadjuk az újonnan elkészült pavilont is Kárpáti Árpád, a Kárpát-Medencei Népfőiskola Hálózat megbízott vezetője jelenlétében.
Külön felhívjuk a figyelmét azoknak a családoknak, ahol kisgyermek van, hogy a Rákóczi Szövetség jóvoltából Babanapló kiosztásra is sor kerül, érdemes élni ezzel a kedves ajándékkal!

Fiaim csak énekeljetek! - irodalmi műsor Rimaszombatban
2025-05-04 10:00
Tompa Mihály és barátai emlékére a rimaszombati református templomban május 4-én 10.00 órától.

XXIV. Gömör Expo & Fesztivál Putnokon
2025-05-09 08:00 - 2025-05-10 17:00
A XXIV. Gömör Expo & Fesztivál a Gömör kapujában – Putnokon 2025. május 9-10-én valósul meg.
Idén is megrendezésre kerül a Gömör Expo & Fesztivál, immár XXIV. alkalommal, Putrnokon, ahol a térségi és határon túli cégek, szervezetek mutatkozhatnak be. Az esemény minden évben nagy érdeklődésre tart számot, hiszen lehetőséget ad a vállalkozások számára, hogy széles közönség előtt ismertessék termékeiket, szolgáltatásaikat, és kapcsolatrendszerüket bővítsék.
A kiállítók mellett szórakoztató programok, élőzenei koncertek és főzőversenyek színesítik a rendezvényt. A látogatók izgalmas, interaktív élményekkel gazdagodhatnak, miközben megismerkedhetnek a helyi és nemzetközi piac szereplőivel. A fesztivál nem csupán egy gazdasági fórum, hanem egy igazi közösségi élmény is, ahol mindenki találhat számára vonzó programot.

Az esemény ideális lehetőség arra, hogy a látogatók egy-egy finom ételt kóstoljanak a főzőversenyek során, élő zenére táncoljanak, vagy akár új üzleti kapcsolatokat építsenek.

Ne hagyja ki a lehetőséget, hogy részese legyen a Gömör Expo & Fesztiválnak Putrnokon, és fedezze fel a térség gazdag kulturális és gazdasági kínálatát!
Tamás István
XXIV. Gömör Expo & Fesztivál a Gömör kapujában – Putnokon 2025. május 9-10-én,

A II. világháború befejezésének 80. évfordulója Gömörhorkán
2025-05-09 09:30
A HORKAI Polgári Társulás és Gömörhorka Község Önkörmányzata tisztelettel meghívják Önöket a II. világháború befejezésének 80. évfordulója alkalmából rendezett koszorúzási ünnepségre.

Egy százalék indián című film a rimaszombati moziban
2025-05-11 20:00
EGY SZÁZALÉK INDIÁN
2025. május 11. vasárnap, 20:00 óra (magyarul, szlovák felirattal)A Látókép Ensemble színházi és filmes alkotóközösség legújabb produkciója, a csapat előző két színdarabjával – az Ernelláék Farkaséknál és a Kálmán-nap című előadásokkal – együtt akár egy színházi trilógia utolsó részének is tekinthető.

A történetek főhősei középkorú párok, akik a lehető leghétköznapibb, de az adott életszakaszban mégis megoldhatatlannak tűnő problémákkal küzdenek. Ez a tehetetlenség ingerültséget, kétségbeesést szül, és a színdarabok során rendszerint párkapcsolati válságot idéz elő.Az Ernelláék Farkasénkál esetében a gyerekneveléssel kapcsolatos viták, a Kálmán-napban az intimitás, a szexualitás hiányából fakadó feszültségek és az ezzel kapcsolatos morális kérdések okozzák a párkapcsolati válságot. Az Egy százalék indián az identitás, az örökölt magatartási modellek, hímsovinizmus, feminizmus és a modern kori nemi szerepek kérdéskörére fókuszál.

2025. május 11-én vasárnap 20.00 órakor az Orbis moziban Rimaszombatban kerül vetítésre az Egy százalék indián

(FIGYELEM: a hétfői vetítés elmarad, így csak vasárnap látható a film Rimaszombatban!)
Egy százalék indián történetében három pár (Rajmund és felesége Csibi, Árpi és barátnője Niki, Andris és felesége Zsuzsa) találkozik egy lakásban, ahol a férfiak közös fiatalkori barátjának temetése miatt gyűltek össze.
A három barát az évek alatt társadalmilag szétvált:
Andris egyetemet végzett és egy tanári állás várja Mexikóban,
Árpi egy alsó-középosztálybeli életét éli,
Rajmund pedig teljesen lecsúszott, vérplazmáját is eladja, hogy kifizesse a lakbért.
A lányok utóbb csapódtak ehhez a társasághoz, ahol egy ideig tűrik a férfiak beszólásait, elmélkedéseit, de egy idő után mindenkinek elege lesz a másikból.

Szereplők:
Tankó Erika, Jakab Juli, Pető Kata, Hajdu Szabolcs, Gelányi Imre, Szabó DomokosÍRTA ÉS RENDEZTE: HAJDU SZABOLCS
Játékidő: 82 perc
Korhatár: 16 év
Egy százalék indián (16) magyar előzetes – YouTube

Múzeumok és galériák éjszakája Rimaszombatban
2025-05-17 16:00
A múzeumok nemzetközi napja alkalmából a rimaszombati Gömör-Kishonti Múzeum is csatlakozik a kezdeményezéshez, és 2025. május 17-én megrendezi a Múzeumok és galériák éjszakája című rendezvényt.
